|  |  |  |  |  |  |
| --- | --- | --- | --- | --- | --- |
| **TEMA**  Kriterijumi ocjenjivanja za predmet CSBH jezik i književnost  **Obrazovno vaspitni ishod** | 1 | 2 | 3 | 4 | 5 |
| **JEZIK**  **Na kraju učenja učenik će biti sposoban da nakon slušanja ili čitanja i analize kraćih razgovora navede osobenosti razgovora i sam učestvuje u njemu primjenjujući pravila kulturnog ophođenja.** | Nakon slušanja snimljenih razgovora ne umije da odredi temu razgovora i sagovornike | Nakon slušanja snimljenih razgovora odredi temu razgovora i sagovornike; | Iz razgovora izdvoji značajne podatke | Ocijeni kulturu sagovornika | Nastupi u simuliranom (telefonskom) razgovoru |
| **Na kraju učenja učenik će biti sposoban da nakon slušanja ili čitanja i analize kraćih neumjetničkih tekstova izdvoji i klasifikuje najbitnije podatke, uporedi ih i dopuni i zatim zapamti i koristi u novim situacijama (učenje putem čitanja)** | Bez razumijevanja čita kraće neumjetničke tekstove | S razumijevanjem čita i analizira kraće neumjetničke tekstove | Prepoznaje namjenu i temu teksta  Odredi osnovne odlike kraćih neumjetničkih tekstova | Usmeno i pisano odgovori na nastavnikova pitanja o sadržaju teksta | U tekstu izdvoji ključne pojmove i s njima povezane važne podatke i unese ih pripremljenu pojmovnu mapu |
| **Na kraju učenja učenik će biti sposoban da objasni namjenu i značaj nezvaničnih tekstova i da ih samostalno stvara** | Ne razlikuje nezvanične tekstove: tekst na razglednici, nezvanično opravdanje, nezvaničnu zahvalnicu i nezvaničnu molbu | Razlikuje nezvanične tekstove: tekst na razglednici, nezvanično opravdanje, nezvaničnu zahvalnicu i nezvaničnu molbu | Objasni namjenu i značaj navedenih nezvaničnih tekstova;  Rrazlikuje i koristi javna obavještenja (piktogrami, cjenovnik, račun) | Prepoznaje sljedeće pojmove i imenuje ih odgovarajućim izrazima: pošiljalac, primalac, adresa, oslovljavanje, datum, potpis | Samostalno stvara nezvanične tekstove |
| **Na kraju učenja učenik će biti sposoban da samostalno stvara usmeni i pisani tekst primjenjujući odgovarajuću kompozicionu strukturu (uvod, razrada, zaključak)** | Ne prepoznaje kompoziciju pisanog teksta | U skladu sa odabranim naslovom prikupi građu potrebnu za govorni nastup;  Prepoznaje kompoziciju pisanog teksta | Izradi plan govornog nastupa i usmenog izlaganja (misaoni obrazac);  Imenuje djelove kompozicione strukture teksta odgovarajućim izrazima: uvod, razrada, zaključak; | Izabere i rasporedi sakupljenu građu u skladu sa planom govornog nastupa;  Prikupi građu potrebnu za pisanje teksta po ugledu na čitani | Sam govorno nastupi (s unaprijed pripremljenom temom), uz pisanu pripremu;  Samostalno stvara tekst u skladu s kompozicijom teksta |
| **Na kraju učenja učenik će biti sposoban da u tekstovima prepoznaje gramatičke pojmove i imenuje ih odgovarajućim izrazima** | Ne umije da odredi prostu/proširenu rečenicu;  Ne umije da odredi rečenice po značenju i obliku | Prepozna, imenuje i koristi prostu (proširenu) rečenicu i rečenice po značenju;  Prepozna, imenuje i koristi potvrdan i odričan oblik rečenice | Prepozna, imenuje i koristi glavne riječi u rečenici: subjekat (vršilac radnje) i predikat (radnja);  Prepozna, imenuje i koristi riječi koje označavaju mjesto, vrijeme i način vršenja radnje | Prepoznaje, imenuje i koristi glagole;  Prepoznaje, imenuje i klasifikuje pridjeve: opisni, gradivni, prisvojni;  Prepoznaje slogove u riječi | Prepozna da je u riječi naglašen jedan slog;  Prepozna da akcenat u standardnom jeziku nije uvijek na istom slogu na kojem je u lokalnom govoru;  Prepozna da je u crnogorskom standardnom jeziku predviđena ravnopravna upotreba jotovanih i nejotovanih oblika. |
| **Na kraju učenja učenik će biti sposoban da u usmenoj komunikaciji demonstrira pravilan izgovor, a u pisanoj komunikaciji primjenjuje osnovna pravopisna znanja** | Nepravilno primjenjuje u pisanju znake interpunkcije; Nepravilno koristi veliko početno slovo | Pravilno primjenjuje u pisanju znake interpunkcije | Pravilno primjenjuje u pisanju veliko početno slovo u nazivima brda, polja, jezera i mora, država, ulica, imena životinja, imena državnih, vjerskih i međunarodnih praznika;  Pravilno primjenjuje u pisanju veliko početno slovo u imenima naseljenih mjesta (dvočlani nazivi) i njihovih stanovnika | Pravilno primjenjuje u pisanju upitnu rječcu li;  Pravilno primjenjuje u pisanju odričnu rječcu ne | Pravilno upotrebljava pridjeve od višečlanih toponima;  Pravilno primjenjuje pravilo o pisanju datuma;  Pravilno primjenjuje u pisanju suglasnik j između i i o u najčešće upotrebljavanim riječima (imenicama i glagolima). |
| **Na kraju učenja učenik će biti sposoban da objasni značaj jezika kao sredstva komunikacije i da se snalazi u jezičkoj okolini**  **KNJIŽEVNOST**  **Na kraju učenja učenik će biti sposoban da s razumijevanjem sluša ili čita književnoumjetnički tekst, vrednuje ga i pravi razliku između književnoumjetničkog i neumjetničkog teksta** | Ni uz podsticaj nastavnika ne izražava zapažanja, misli i osjećanja nakon slušanja ili čitanja književno-umjetničkog teksta | Shvata značaj maternjeg jezika  Uz podsticaj nastavnika izražava zapažanja, misli i osjećanja nakon slušanja ili čitanja književnoumjetničkog teksta i povezuje sadržaj teksta s vlastitim iskustvom | Razlikuje maternji od stranih jezika  Navede sličnosti i razlike između književnoumjetničkog teksta i sopstvenog iskustva | Navede imena jezika koje je imao prilike da čuje ili uči  Upoređuje svoja zapažanja, misli i osjećanja sa zapažanjima ostalih učenika | Objasni značaj učenja stranih jezika  Demonstrira strategije slušanja/čitanja teksta |
| **Na kraju učenja učenik će biti sposoban da uočava i upoređuje književne likove, analizira njihove postupke i identifikuje se s njima** | Ni uz pomoć nastavnika učenik ne uočava i ne imenuje glavne i sporedne likove u književno-umjetničkom djelu | Uočava i imenuje glavne i sporedne likove u književnoumjetničkom djelu i upoređuje ih | Prepoznaje karakterne osobine likova, a kod pojedinih književnih likova prepoznaje više karakternih osobina | Identifikuje se s jednim od književnih likova (u stanju je da se identifikuje s onim književnim likom koji mu je sličan bar u jednoj konkretnoj osobini, tj. s likom čije su životne okolnosti slične njegovim);  Zapaža i obrazlaže zašto je neko nešto uradio (motivacija književnih likova) | Uočava i komentariše pozitivne vrijednosti postupaka likova;  Izdvaja i razumije ponašanje lika koje nije u skladu s ponašanjem koje bi on izabrao u sličnoj situaciji. |
| **Na kraju učenja učenik će biti sposoban da demonstrira razumijevanje i doživljavanje tekstualne stvarnosti uočavajući elemente fabule** | Ne razumije pročitani tekst | Razumije pročitani tekst | Pronalazi eksplicitno date informacije iz teksta, odgovara na pitanja ko, šta, kada, gdje...; | Određuje mjesto događanja radnje;  Određuje vrijeme događanja radnje | Ukazuje na hronološki slijed događaja – prepoznaje početak, središnji dio priče i njen završetak |
| **Na kraju učenja učenik će biti sposoban da obrazlaže doživljaj i značenje književnih vrsta na osnovu sopstvenog čitateljskog iskustva i književnoteorijskog znanja** | Ne uočava zvučnost pjesme; Ne prepoznaje rimu kao zvučni element | Uočava i doživljava zvučnost pjesme;  Prepoznaje rimu kao zvučni elemenat i ponavlja riječi koje se rimuju i uz rimu ponavlja veći dio stiha | Identifikuje likovnost teksta i elemente spoljnje organizacije (strofa, stih);  Demonstrira asocijativne sposobnosti prilikom čitanja pjesme | Razlikuje slična značenja riječi i njihovu upotrebu u odnosu na kontekst;  Prepoznaje i doživljava upotrebu neobičnih fraza i riječi | Identifikuje o čemu pjesma govori, a novu pjesmu upoređuje s već poznatom;  Iskazuje stav prema ideji pjesme |
| **Na kraju učenja učenik će biti sposoban da doživljava i vrednuje pozorišne predstave i crtani film**  **Na kraju učenja učenik će biti sposoban da demonstrira literarno estetske doživljaje recitovanjem, pripovijedanjem i dramskim oblikovanjem literature** | Ni uz pomoć nastavnika učenik ne zna da uporedi doživljaj pozorišne predstave s doživljajem književno-umjetničkog tekst  Bezizražajno recituje napamet naučenu pjesmu | Upoređuje doživljaj pozorišne predstave s doživljajem književnoumjetničkog teksta  Izražajno recituje napamet naučenu pjesmu | Identifikuje glavne i sporedne likove i prepoznaje njihove osobine u pozorišnoj predstavi;  Identifikuje glavne i sporedne likove i prepoznaje njihove osobine u crtanom filmu  Svojim riječima prepričava fabulu bajke ili kraće realističke priče | Poznaje činioce pozorišne i lutkarske predstave (pozorište, glumci, bina, gledaoci, događaj, početak i kraj predstave; lutke, vrste lutaka)  Sažima ili proširi fabulu bajke ili realističke price | Poznaje elemente crtanog filma – pozitivne i negativne junake, borbu dobra sa zlom, visprenosti s ograničenjima…, prepoznaje umjetničke efekte, ulogu muzike i zvučnih efekata u razvoju radnje  Preoblikuje kraći prozni tekst u kojem ima dijaloga i zapleta u dramski tekst |
| **Na kraju učenja učenik će biti sposoban da stvara svom uzrastu odgovarajuće usmene i pisane tekstove po ugledu na umjetničke** | Ni uz pomoć nastavnika, učenik ne umije da izradi plan govornog nastupa, tj. usmenog izlaganja | Izradi plan govornog nastupa tj. usmenog izlaganja | Izabere i rasporedi sakupljenu građu u skladu sa planom govornog nastupa | Sam govorno nastupa (s unaprijed pripremljenom temom), uz pisanu pripremu | Na odabrani naslov samostalno stvara pisani tekst u kojem do izražaja dolazi kreativnost, originalnost i stvaralačko mišljenje |

Nastavnice:

Mirjana Ilić, Milena Roganović, Danijela Tatar